L-NGO Alarm Phone qalet li madwar 70 immigrant li kienu fuq dgħajsa u kellhom bżonn l-għajnuna, ilhom ma jistgħux jinstabu għal madwar erbat ijiem. Skont Alarm Phone il-grupp ta' immigranti kien fiż-żona ta' tiftix u salvataġġ Maltija, l-aħħar li kellhom kuntatt magħhom. L-NGO qalet li m'hemmx rekord ta' x'ġara minnhom, jekk għerqux jew jekk iddaħlux Malta jew l-Italja. Alarm Phone Jirriżulta li d-dgħajsa li kienu fuqha kienet tleqet minn Khoms fil-Libja. Alarm Phone qalet li l-immigranti kienu għamlu kuntatt magħha diversi drabi qabel tilfu kull kuntatt minn magħhom. F'post fuq Twitter Alarm Phone qalet li l-awtoritajiet Maltin u Taljani ġew infurmati iżda kienu rrifjutaw li jgħinu lill-immigranti jew li jipprovdu informazzjoni dwar is-sitwazzjoni. L-NGO qed titlob ukoll informazzjoni biex tkun taf jekk ittieħdux lura l-Libja. .td_uid_3_615ad4158f80b_rand.td-a-rec-img{text-align:left}.td_uid_3_615ad4158f80b_rand.td-a-rec-img img{margin:0 auto 0 0}